open-index/open-wikipedia-markdown huggingface dataset:
Kaštieľ v Diviakoch

270px|náhľad|Pohľad z nádvoria

**Kaštieľ v Diviakoch** alebo **Platthyovský kaštieľ** stojí v mestskej časti Turčianskych Teplíc v Diviakoch na Matičnej ulici 1467/61.  

Pôvodne renesančný kaštieľ bol postavený okolo roku 1630 na príkaz Františka Platthyho (správcu majetkov na dvore Michala Thurzu), preto je kaštieľ niekedy označovaný aj ako Platthyovský. V rokoch 1745-1747 bol prestavaný na renesančno-barokový komplex s obrannou funkciou. V roku 1754 boli dostavané kamenné steny, maštale a sýpka. Jeho posledným vlastníkom bol gróf Karol Pongrácz. V roku 1946 bol kaštieľ zoštátnený, pričom zápisnica o zoštátnení uvádza, že v tomto čase bol už objekt v dezolátnom stave.Kaštieľ bol obnovený v štýle purizmu v r. 195258, keď zámok prevzala Matica Slovenská. Dnes je pracoviskom Slovenskej národnej knižnice. V bývalej maštali je umiestnený depozitár historických knižných fondov.

Kaštieľ je dvojpodlažná budova na pôdoryse tvaru písmena U, na východnej strane s dvoma kratšími krídlami uzatvárajúcimi nádvorie, na západnej strane s dvoma štvorcovými vežami. Na vstupnej strane na vnútornom nároží oboch krídel sú symetricky situované okrúhle arkiere, posadené na krakorcoch. Fasády majú štvorcové a obdĺžnikové okná s kamennou šambránou a nadokennou rímsou. Na všetkých nárožiach je plastické kvádrovanie. Strechy na vežiach sú manzardové a na objekte sedlové s valbou. Sú pokryté dreveným šindľom. V miestnostiach sú prevažne valené lunetové klenby. Na nádvorí je studňa. Vnútorné zariadenie je podľa návrhu A. Slatinského. Nádvorie z uličnej strany zakončuje budova sýpky. Cez širokú polkruhovú bránu vedie klenutý podjazd do nádvoria. Vyústenie podjazdu tvorí malý rizalit do nádvoria, členený tromi oblúkmi.

Interiéry kaštieľa, žiaľ, nie sú otvorené pre verejnosť, pohľadom na jeho pôvabný zovňajšok, ktorý vo svojom diele vyzdvihol i slávny uhorský polyhistor Matej Bel označivší kúriu za veľkú ozdobu obce, sa však môže bez okolkov pokochať každý.

## Pozri aj
* Zoznam kaštieľov na Slovensku

## Zdroje
*Slovenská národná knižnica - Kaštieľ Diviaky
*http://www.pamiatkynaslovensku.sk/diviaky-renesancny-kastiel
*https://www.hrady.cz/index.php?OID=4739

Diviaky
Kategória:Stavby v Turčianskych Tepliciach
Kategória:Slovenská národná knižnica
Kategória:Renesančné stavby na Slovensku
Simon Singh

**Simon Lehna Singh** (* 1964 Wellington grófstvo Somerset, Anglicko) je britský vedecký novinár, autor a producent. 

Singh študoval fyziku na Imperial College v Londýne a na univerzite v Cambridge. Ziskal doktorát v oblasti fyziky malých častíc.

Od roku 1990 do 1997 pracoval ako producent pri BBC a v roku 1996 získal ocenenie *British Academy Award*  za svoje vysielanie *Fermatova veta*

Tiež sa spolupodieľa na YouTube kanály numberphile. 

## Diela
* *Veľká Fermatova veta - Fermat's Last Theorem,* (Academia, 2000) v češtine
* *Kniha kódu - The Code Book*
* *Veľký tresk - Big Bang*
* *Trick or Treatment*, (Spoluautor s Edzard Ernst)
* *Simpsonovci a ich matematické tajomstvá - The Simpsons and their Mathematical Secrets*

## Externé odkazy
* domovská webová stránka Simona Singha

Kategória:Narodenia v 1964
Kategória:Britskí spisovatelia
Šiling

**Šiling** môže byť:
*staršia jednotka britskej meny (shilling), pozri šiling (Británia)
*skrátene: 
**rakúsky šiling (Österreichischer Schilling)
**kenský šiling
**somálsky šiling
**tanzánijský šiling
**ugandský šiling
**východoafrický šiling
*stará minca vo viacerých krajinách, pozri šiling (stará minca)
Drachma

**Drachma** môže byť:
*staroveká menová jednotka používaná v mnohých gréckych mestských štátoch a nástupníckych štátoch a v mnohých kráľovstvách juhozápadnej Ázie v čase helenizmu, pozri drachma (staroveká mena)
*názov troch novovekých gréckych mien, pozri drachma (novoveké Grécko)
*starogrécka hmotnostná jednotka (4,366 g), pozri drachma (starogrécka hmotnostná jednotka)
*hmotnostná lekárnická jednotka (3,888 g), pozri drachma (lekárnická jednotka)
Toliar

**Toliar** môže byť:
*v histórii: strieborná minca razená od 15. storočia, pozri toliar (historická minca)
*skrátene: slovinský toliar
Marka

**Marka** môže byť:
* v dejinách:
** pohraničné územie Franskej, neskôr Nemeckej ríše, pozri marka (hraničné územie)
** stredoveká susedská občina
* iný označenie pre hrivnu ako jednotku hmotnosti (po nemecky Mark, po francúzsky marc), pozri hrivna (hmotnosť)
* menová jednotka a platidlo v niektorých štátoch, a to skrátene:
** konvertibilná marka (od r. 1998; Bosna a Hercegovina)
** nemecká marka (1948 – 2001; SRN)
** marka (NDR) (1948 – 1990; NDR; spočiatku nazývaná nemecká marka)
** fínska marka (1860 – 2001)
** estónska marka (1918 – 1927)
** poľská marka (1918 – 1926)
** sárska marka
** ríšska marka (1924 – 1948)
** Rentenmark (1923 – 1924)
** papierová marka (1871 – 1915/1938)
** strieborná marka (napr. v Hamburgu v 16. stor.)
** Mark Banco (Hamburg 17. – 19. stor.)
** kurantná marka (sev. Nemecko od 16. storočia)
** sundská marka (od roku 1319)
* africké etnikum, pozri Marka (etnikum)
* jazyk tohto etnika, pozri marka (jazyk)
* rieka v Nemecku, pozri Marka (rieka)
* sídlo v Nórsku, miesto vypúšťania výskumných rakiet, pozri Marka (Nórsko)
* časť mesta Oslo, pozri Marka (Oslo)
* letisko v Ammáne v Jordánsku, pozri Marka International Airport
* zastarano:
** poštová známka
** značka výrobku/pôvodu
* domácka podoba mena Mária, pozri Mária (prvé meno)
* priezvisko, pozri Marka (priezvisko), napr.:
** Sebastian Marka (* 1978), nemecký filmový režisér

## Pozri aj
* Márka
* Marko
* Mark
* Marková
Darina Lehotská

Doc. PhDr. **Darina Lehotská**, CSc. (* 28. január 1922, Kremnica – † 12. február 1990, Bratislava) bola slovenská archivárka, historička a vysokoškolská pedagogička.

V rokoch 1941-1945 študovala históriu a slovenčinu na Filozofickej fakulte UK v Bratislave, kde v roku 1946 získala doktorát z filozofie (PhDr.). V roku 1958 sa habilitovala na docentku pomocných vied historických a v roku 1967 jej bola udelená vedecká hodnosť kandidátky historických vied (CSc.). Z politických dôvodov sa nemohla stať univerzitnou profesorkou.

Po ukončení štúdia pracovala v Archíve mesta Bratislavy, kde pracovala v rokoch 1945-1955. Zároveň prednášala od roku 1950 archívnictvo na Filozofickej fakulte UK, kde v rokoch 1955-1987 pôsobila spočiatku ako odborná asistentka Katedry československých dejín a archívnictva, neskôr ako docentka. Jej pedagogická činnosť bola zameraná najmä na archívnictvo a diplomatiku, ale venovala sa aj ostatným pomocným historickým vedám.

Vedeckým zameraním doc. Lehotskej boli najmä mestská kancelária a dejiny Bratislavy. Okrem toho publikovala aj poznatky z dejín ostatných slovenských miest, z regionálnych dejín a podieľala sa na vydávaní archívnych dokumentov a vysokoškolských učebníc. Svojou vedeckou a pedagogickou činnosťou ovplyvnila niekoľko generácií slovenských archivárov a historikov.

## Výber z diela
* Nemecká kolonizácia v Turci (1945)
* Dejiny mesta Pezinka (1947)
* Vývoj bratislavskej mestskej kancelárie do roku 1526. In: HŠt, 1958.
* Archívnictvo  (1954)
* K počiatkom vedenia mestských kníh na Slovensku. Najstaršia bratislavská mestská kniha 1364-1538. In: HŠt, 1959.
* Dejiny Modry 1158-1958 (1961)
* Bratislavská mestská správa a jej predstavitelia v 15. storočí. In: HŠt, 1975.
* Dejiny Bratislavy (spoluautorka, 1966, 1978)
* Príručka diplomatiky (1972)
* Transkripčné pravidlá, odborná terminológia a ukážky latinských textov (1982)
* Diplomatický seminár. Latinské písomnosti zo 16.-18. storočia (1985)
* Základné diplomatické kategórie (1988)

## Vyznamenania
* 1979 - Križkova medaila za zásluhy a rozvoj slovenského archívnictva
* 1982 - Cena hlavného mesta Bratislavy
* 1982 - bronzová medaila Univerzity Komenského

## Externé odkazy
* Doc. PhDr. Darina Lehotská, CSc.  - medailón na stránke Katedry archívnictva a pomocných vied historických FiF UK

Kategória:Narodenia v 1922
Kategória:Úmrtia v 1990
Kategória:Slovenskí archivári
Kategória:Slovenskí historici
Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Kremnice
Diviaky

**Diviaky** môžu byť:

*mestská časť Turčianskych Teplíc, pozri Diviaky (Turčianske Teplice)
*obec v okrese Prievidza, pozri Diviaky nad Nitricou

## Pozri aj

*diviak
Agrarizmus

**Agrarizmus** je politicko-ideologický prúd, ktorý za základ národného hospodárstva považuje poľnohospodárstvo. 

Od polovice 19. storočia sa šíril z Nemecka do mnohých európskych krajín, pevnú pôdu našiel napríklad v Poľsku, Dánsku či v balkánskych štátoch. K propagátorom agrarizmu na Slovensku od začiatku 20. storočia patrili najmä Milan Hodža a Pavel Blaho, ktorí po vzniku Česko-slovenskej republiky, vychádzajúc z agrárnej štruktúry Slovenska, dali tomuto hnutiu politický rámec vo forme politickej strany (Národná a roľnícka strana, neskôr Slovenská národná a roľnícka strana). V roku 1922 sa slovenskí a českí agrárnici spojili do Republikánskej strany poľnohospodárskeho a maloroľníckeho ľudu, ktorá patrila medzi najsilnejšie česko-slovenské strany.

Kategória:Politické ideológie
Aksamitka (chránené územie)

**Aksamitka** je národná prírodná pamiatka v katastrálnom území obce Haligovce v okrese Stará Ľubovňa v Prešovskom kraji.

Nachádza sa v geomorfologickom celku Pieniny, je súčasťou ochranného pásma Pieninského národného parku a bola vyhlásená v roku 1979. Predmetom ochrany je jaskyňa s dĺžkou  s narušenou krasovou výzdobou, ako aj výskytom netopierov. Je to aj archeologické nálezisko, verejnosti nie je sprístupnená.

## Externé odkazy
* 

Kategória:Chránené územia Pieninského národného parku
Kategória:Národné prírodné pamiatky v Prešovskom kraji
Kategória:Chránené územia v okrese Stará Ľubovňa
Kategória:Haligovce
Kostol svätého Gála

**Kostol svätého Gála** môže byť:

na Slovensku:
* Kostol svätého Gála (Borčany)
* Kostol svätého Gála (Komjatná)
* Kostol svätého Gála (Krakovany)
* Kostol svätého Gála (Nižná)
* Kostol svätého Gála (Predmier)
* Kostol svätého Gála (Slaská)
* Kostol svätého Gála (Turany)
* Kostol svätého Gála (Visolaje)
* Kostol svätého Gála (Žaškov)

v Česku:
* Kostol svätého Havla (Praha, Staré Mesto)

Gál
Kostol svätého Martina

**Kostol svätého Martina** môže byť kostol v týchto obciach:

* na Slovensku
** Kostol svätého Martina (Banka)
** Kostol svätého Martina (Drahovce)
** Kostol svätého Martina (Lipany)
** Kostol svätého Martina (Malé Hoste)
** Kostol svätého Martina (Martin)
** Kostol svätého Martina (Martinček)
** Kostol svätého Martina (Moravany nad Váhom)
** Kostol svätého Martina (Nitra)
** Kostol svätého Martina (Šurany)
** Kostol svätého Martina (Trstená)
** Kostol svätého Martina (Vinosady)
** Kostol svätého Martina (Vrbové)

* v Česku:
** Kostol svätého Martina (Široká Niva)

* v Poľsku:
** Kostol svätého Martina (Grywałd)

* v Rumunsku:
** Kostol svätého Martina (Brašov)

* v Slovinsku:
** Kostol svätého Martina (Srednja vas v Bohinju)

* v Spojenom kráľovstve 
** Kostol svätého Martina (Canterbury)

## Pozri aj
* Katedrála svätého Martina

Martina

__DISAMBIG__
Steven Erikson

**Steven Erikson** (* 7. október 1959, Toronto, Kanada) je pseudonym **Stevena Rune Lundina**, kanadského spisovateľa fantasy, ktorý vyštudoval archeológiu a antropológiu. Nejaký čas strávil na vykopávkach v Južnej a Strednej Amerike. Tam sa tiež zoznámil so svojou manželkou. V súčasnosti sa venuje už len písaniu.Jeho najznámejšie dielo je 10-dielna séria románov Malazská Kniha padlých.

## Začiatky
Jeho prvý fantasy román *Gardens of the Moon* (1999) je prvým z 10-dielnej Malazskej Knihy padlých. Štýl jeho písania sa zameriava na zložité zápletky z pohľadu viacerých postáv. Svet Malazu navrhli Steven Erikson a Ian Cameron Esslemont pôvodne ako hru na hrdinov (RPG). Román *Gardens of the Moon* vznikol ako filmový scenár a neskôr sa vyvinul do podoby románu, ktorý Erikson dokončil v rokoch 1991 – 1992; nedokázal ho však predať. Ku koncu 90-tich rokov vydavateľstvo Bantam UK román odkúpilo a požiadalo Eriksona, aby napísal ďalšie knihy z rovnakého sveta. Naplánoval 10-dielnu sériu a pri písaní použil históriu sveta, ktorú vymyslel spolu s Esslemontom. Zmluva s Bantam UK mala hodnotu 675 000 libier, čo bol „jeden z najväčších honorárov zaplatených za fantasy sériu“.

Erikson uviedol, že sa rád hrá a mení zažité zvyklosti fantasy tým, že predstavuje postavy, ktoré porušujú stereotyp spájaný s ich rolami. Typickým príkladom je hĺbavý a zároveň vražedný barbar Karsa Orlong. Taktiež úmyselne začal sériu uprostred už prebiehajúceho príbehu namiesto častejšieho úvodu.

## Bibliografia
### Malazská Kniha padlých
Príbehy, ktoré tvoria jadro série:
**Gardens of the Moon* (1999) (česky Měsíční zahrady, Talpress)
**Deadhouse Gates* (2000) (česky Dům mrtvých, Talpress)
**Memories of Ice* (2001) (česky Vzpomínky ledu, Talpress)
**House of Chains* (2002) (česky Dóm řetezů, Talpress)
**Midnight Tides*  (2004) (česky Půlnoční vlny, Talpress)
**The Bonehunters* (2006) (česky Lovci Kostí, Talpress 2008)
**Reaper's Gale*   (2007) (česky Vichr smrti, Talpress 2009)
**Toll the Hounds* (2008) (česky Daň pro ohaře, Talpress 2010)
**Dust of Dreams*  (2009) (česky Prach snů, Talpress 2011)
**The Crippled God* (2011) (česky Chromý bůh, Talpress 2012)

Novely, ktoré sa odohrávajú vo svete Malazu:
**Blood Follows* (2002)
**The Healthy Dead* (2004)
**The Lees of Laughter's End* (2007)
**Crack'd Pot Trail* (2009)

Charkanaská trilógia:
**Forge of Darkness* (2012) (česky Stvoření temnoty, Talpress)
**Fall of Light* (2016) (česky Pád světla, Talpress)
**Walk in Shadow*

### Ďalšie romány
**Stolen Voices* (1993)
**This River Awakens* (1998)
**Fishin' with Grandma Matchie* (2004)
**When She's gone* (2004)
**The Devil Delivered* (2005)

### Kolekcie
**A Ruin of Feathers* (1991)
**Revolvo & Other Canadian Tales* (1998)

### Scenáre
**The Dark* (2006)

## Referencie


## Iné projekty

## Externé odkazy
* Oficiálna stránka

Kategória:Kanadskí spisovatelia
Kategória:Osobnosti z Toronta
Alúvium Gidry

**Alúvium Gidry** je prírodná rezervácia v katastrálnom území obce Budmerice v okrese Pezinok. 

Chránené územie je súčasťou geomorfologického celku Podunajská pahorkatina, podcelku Trnavská pahorkatina, má rozlohu  a bola vyhlásená v roku 1993 bez ochranného pásma. Na území rezervácie platí 5. stupeň ochrany.

Predmetom ochrany sú: *Zachované prirodzené [[močiar]]ne [[biotop|spoločenstvá]] tvorené zvyškom jelšového lesa, dvoma jazierkami s priľahlými močiarno-vŕbovými porastmi na [[alúvium|alúviu]] riečky [[Gidra]].*

## Referencie

## Externé odkazy
* 
* Chránené územie, štátnej ochrany prírody Slovenskej republiky
* Poloha na turistickej mape

Kategória:Prírodné rezervácie v Bratislavskom kraji
Kategória:Prírodné rezervácie Podunajskej pahorkatiny
Kategória:Chránené územia v okrese Pezinok
Kategória:Budmerice
Alúvium Paríža

**Alúvium Paríža** je chránený areál v katastrálnom území obcí Nová Vieska a Strekov v okrese Nové Zámky.

Nachádza sa v geomorfologickom celku Podunajská pahorkatina, má rozlohu  a prvýkrát bol vyhlásený v roku 1988. Predmetom ochrany sú zachované lužné porasty v poľnohospodárskej krajine na nive Paríža.

## Referencie

## Externé odkazy
* Poloha na turistickej mape

Kategória:Chránené areály Podunajskej pahorkatiny
Kategória:Chránené územia v okrese Nové Zámky
Kategória:Strekov
Kategória:Nová Vieska
Far Cry 2

**Far Cry 2** je akčná počítačová hra žánru first-person shooter, pokračovanie úspešnej hry Far Cry z roku 2004. Firma CryTek, vývojári pôvodného prvého dielu Far Cry sa nepodieľali na vývoji titulu. 

## Gameplay
Far Cry 2 sa odohráva na území afrického kontinentu.

## Zbrane
Hráč má aj prístup k veľkému arzenálu zbraní. Medzi ne patria:
* Karabína M4
* Útočná puška AK 47
* Bojová puška G3
* Bojová puška FN FAL
* Brokovnica Homeland
* Brokovnica SPAS 12
* Brokovnica USAS 12
* Ostreľovačská puška M1903A4 Springfield
* Ostreľovačská puška Dragunova
* Ostreľovačská puška Accuracy International AS50
* Puška na šipky
* Granátomet Milkor MGL-140
* Granátomet M79
* Pištoľ Makarov
* Pištoľ Colt Model 1911
* Pištoľ Desert Eagle
* Pištoľ na svetlice
* Samopal MP5
* Samopal Uzi
* Samopal MAC-10
* Guľomet M249 SAW
* Guľomet PKM
* Bazuka RPG-7
* Raketomet Carl Gustav
* Plameňomet LPO-50

## DUNIA Engine
**DUNIA**, slovo perzského pôvodu, ktoré znamená život. DUNIA je vlastne obrovský, realistický, prepracovaný a detailný ekosystém. Každý konár ide bez problémov odstreliť, stromy sa regenerujú po dlhšom časovom úseku. Rovnako sa dá kosiť tráva, alebo sa dajú zapáliť aj rozľahlé územia.

## Externé odkazy
* Oficiálna stránka 

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Far Cry
Kategória:Hry pre Windows
Alúvium Blhu

**Alúvium Blhu** je chránený areál v katastrálnom území obce Hrušovo v okrese Rimavská Sobota. Patrí pod CHKO Cerovskú vrchovinu.

Nachádza sa v geomorfologickom celku Revúcka vrchovina, rozprestiera sa na ploche  a bol vyhlásený v roku 1991. Predmetom ochrany je jelšový biotop na nive rieky Blh s výskytom perovníka pštrosieho (*Matteuccia sthruthiopteris*). Ochranné pásmo nebolo určené.

## Referencie

## Externé odkazy
* 
* Poloha na turistickej mape

Kategória:Revúcka vrchovina
Kategória:Chránená krajinná oblasť Cerová vrchovina
Kategória:Chránené územia v okrese Rimavská Sobota
Kategória:Hrušovo
Alúvium Žitavy

**Alúvium Žitavy** je prírodná rezervácia v katastrálnom území mesta Hurbanovo a obce Martovce v okrese Komárno.

Je lokalizovaná v geomorfologickom celku Podunajská rovina, má rozlohu  a bola vyhlásená v roku 1993. Dôvodom ochrany je zachovaný lužný les s diverzitou rozmanitých druhov rastlín a živočíchov, vrátane množstva vtákov (hniezdiská).

V rezervácii Alúvium Žitavy bolo zistených 16 druhov vodných mäkkýšov.

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Prírodné rezervácie Podunajskej roviny
Kategória:Prírodné rezervácie v Nitrianskom kraji
Kategória:Chránené územia v okrese Komárno
Kategória:Hurbanovo
Kategória:Martovce
Karol Spišák

**Karol Spišák** (* 17. august 1941, Bratislava – † 13. marec 2007, Bratislava) bol slovenský herec a režisér. 
## Životopis
V Nitre začal študovať Pedagogickú fakultu, školu však nedokončil. Roku 1964 v Bratislave vyštudoval divadelnú réžiu na Vysokej škole múzických umení. Od roku 1965 pôsobil v nitrianskom Divadle Andreja Bagara ako režisér, neskôr ako umelecký šéf. Pôsobenie v divadle ukončil roku 1994, kedy sa stal riaditeľom Bábkového divadla Nitra.

Zomrel 13. marca 2007 v Bratislave po ťažkej chorobe. V umeleckej branži pokračujú jeho synovia Michal a Ondrej. Po jeho smrti bol za riaditeľa Bábkového divadla Nitra vymenovaný jeho syn, Ondrej Spišák (* 1964). Roku 2009 premenovali názov divadla na jeho počesť na Staré divadlo Karola Spišáka.

## Filmografia
* 1963 – Kto si bez viny
* 1965 – Nylonový mesiac
* 1969 – Balada o siedmich obesených
* 1972 – Adam Šangala (vo filme si zahral aj vedľajšiu postavu "kapora Málgera")
* 1975 – Život na úteku
* 1977 – Dvere dokorán
* 1980 – Citová výchova jednej Dáše
* 1981 – Kosenie jastrabej lúky
* 1982 – Pavilón šeliem
* 1983 – Deravé vrecko
* 1983 – Tam je hviezda Sírius
* 1985 – Slané cukríky
* 1986 – Zakázané uvoľnenie
* 1989 – V meste plnom dáždnikov
* 2007 – Muzika

## Ocenenia
* 2006 – Krištáľové krídlo za celoživotné dielo

## Referencie

Kategória:Osobnosti z Bratislavy
Kategória:Absolventi Divadelnej fakulty Vysokej školy múzických umení
Kategória:Slovenskí divadelní režiséri
Kategória:Slovenskí divadelní herci
Kategória:Slovenskí filmoví režiséri
Kategória:Slovenskí filmoví herci
Kategória:Držitelia Krištáľového krídla
Kategória:Členovia Divadla Andreja Bagara
Kategória:Riaditelia divadiel na Slovensku
Basket Case

„**Basket Case**“ je pieseň skupiny Green Day z ich tretieho albumu *[[Dookie]]*. Po tom, čo vyšla ako singel v januári 1995 sa stala obrovským hitom, 5 týždňov obsadila prvé miesto v rebríčkoch Modern Rock Tracks. Pieseň napísal frontam skupiny Billie Joe Armstrong, pričom text obsahuje jeho boj s úzkosťou.

V roku 1995 bola skupina za singel nominovaná na Grammy za najlepší rockový spevácky výkon. Pieseň tiež vyšla na kompilácii *[[International Superhits!]]*, ktorá vyšla v roku 2001.

## Zoznam skladieb
;Počiatočný výtlačok
# "Basket Case"&nbsp;– 3:01
# "On the Wagon" (nie-LP skladba)&nbsp;– 2:48
# "Tired of Waiting for You" (nie-LP skladba)&nbsp;– 2:30
# "409 in Your Coffeemaker" (unmixed nie-LP skladba)&nbsp;– 2:49

;Voliteľný výtlačok/Limited Edition výtlačok
# "Basket Case"&nbsp;– 3:01
# "Longview" (live)&nbsp;– 3:30
# "Burnout" (live)&nbsp;– 2:11
# "2,000 Light Years Away" (live)&nbsp;– 2:49
* (Živé skladby nahrané 11. marca 1994 v Jannus Landing, St. Petersburg, Florida)

;Japonská verzia
# "Basket Case"
# "She"
# "Emenius Sleepus"

**7" Vinylové single Box Set**
# "Basket Case"
# "When I Come Around"
# "Having A Blast"
# "When I Come Around" (Naživo zo Štokholmu, Švédsko)

## Pozície na rebríčkoch

## Externé odkazy
* Song review  at Allmusic

Kategória:Piesne Green Day
Kategória:Piesne z 1995
Bunker

**Bunker**  je zodolnená obranná stavba, patrí k prvkom modernej fortifikácie. Začali sa používať pred prvou svetovou vojnou, mohutný rozvoj prebehol pred a počas druhej svetovej vojny, ako aj počas studenej vojny. Bunker môže byť vybudovaný ako stály, spravidla železobetónový objekt - súčasť stáleho opevnenia, alebo ako súčasť poľného opevnenia. Bunker zväčša vybudovaný ako polozapustený (len čiastočne vyčnievajúci z terénu), zapustený (strop objektu je na úrovni terénu) alebo podzemný objekt, len výnimočne je bunker vybudovaný ako povrchový objekt. 

Úlohou bunkru je chrániť živú silu a techniku pred účinkami bojových prostriedkov nepriateľa. 

## Typy bunkrov
Podľa určenia možno bunkre rozdeliť na:
* bojové objekty
* pozorovacie stanovištia
* úkryty pre živú silu 
** úkryty pre strediská velenia a riadenia
* úkryty pre vojenskú techniku
* úkryty pre obyvateľstvo
* úkryty pre výrobné zariadenia a zásoby

Bunkre ako stále obranné objekty sú len výnimočne budované ako jednotlivé objekty, oveľa častejšie vyvárajú určitý systém rovnakých alebo podobných objektov - napríklad líniu pohraničného alebo pobrežného opevnenia, opevnený priestor, alebo sú do nejakého obranného systému rôznym spôsobom zapojené - napríklad zodolnené letisko, základňa strategických rakiet, ale tiež napríklad systém ochrany obyvateľstva proti zbraniam hromadného ničenia.

## Bojové objekty
Sú určené predovšetkým na priame vedenie bojovej činnosti. Podľa druhu a bojového určenia môžu byť vyzbrojené guľometmi, delami rôznych kalibrov a mínometmi, ako aj ďalšími druhmi zbraní. Podľa bojového určenia môžu mať veľmi rozdielnu konštrukciu - od jednoduchej polozapustenej stavby s jedinou miestnosťou, ktorá slúži ako bojové stanovište zbraní, ubytovací priestor pre pár vojakov i skladisko munície zároveň, po rozsiahle niekoľkoposchodové objekty s posádkou niekoľko desiatok vojakov, s vlastným zdrojom vody a elektriny. 

## Pozorovacie a kontrolné stanovištia
Sú určené na pozorovanie priestoru bojiska alebo iného záujmového priestoru (napríklad mestá,  priemyslového závodu a podobne).  

## Úkryty pre živú silu
Sú určené na ochranu živej sily pred účinkami nepriateľskej paľby. 

### Úkryty pre strediská velenia a riadenia
Sú určené pre ochranu veliteľstiev a štábov pred účinkami nepriateľskej paľby. Spravidla sú lepšie chránené (odolnejšie) ako úkryty pre živú silu. Mimoriadne odolné sú objekty pre ochranu najvyššieho vedenia štátu.

## Úkryty pre vojenskú techniku
Sú určené pre ochranu vojenskej techniky pred účinkami nepriateľských zbraní. Umožňujú tiež obsluhu a údržbu ukrytej vojenskej techniky. Sú to napríklad úkryty pre bojové lietadlá, k najväčším bunkrom patrili napríklad nemecké úkryty pre ponorky.

## Úkryty pre obyvateľstvo a pre výrobné zariadenia a zásoby
Začali sa budovať pred a počas druhej svetovej vojny, ako reakcia na zvýšenú účinnosť leteckého bombardovania zázemia znepriatelených strán a tým aj zvýšené ohrozenie obyvateľstva a výrobných kapacít. Zvláštny význam nadobudli v období studenej vojny a ako reakcia na hrozbu použitia zbraní hromadného ničenia. V tejto podobe sa radia k objektom civilnej ochrany.

## Iné projekty

Kategória:Vojenské stavby
Zoznam ministrov zahraničných vecí Česko-Slovenska

ImageSize = width:200 height:330
PlotArea = width:50 height:310 left:50 bottom:10
DateFormat = dd/mm/yyyy
Period = from:14/11/1918 till:31/12/1992
TimeAxis = orientation:vertical
ScaleMajor = unit:year increment:10 start:01/01/1919
ScaleMinor = unit:year increment:1 start:01/01/1919
Define $dx = 25 # shift text to right side of bar
PlotData=
  bar:Leaders color:red width:12 mark:(line,white) align:left fontsize:S
  from:start till:18/12/1935 shift:($dx,0) text:Edvard Beneš
  from:18/12/1935 till:29/02/1936 shift:($dx,-8) text:Milan Hodža
  from:29/02/1936 till:04/10/1938 shift:($dx,-5) text:Kamil Krofta
  from:04/10/1938 till:15/03/1939 shift:($dx,0) text:František Chvalkovský
  from:21/07/1940 till:10/03/1948 shift:($dx,0) text:Jan Masaryk
  from:18/03/1948 till:14/03/1950 shift:($dx,-2) text:Vladimír Clementis
  from:14/03/1950 till:31/12/1952 shift:($dx,-2) text:Viliam Široký
  from:31/03/1953 till:08/04/1968 shift:($dx,0) text:Václav David
  from:08/04/1968 till:19/09/1968 shift:($dx,-5) text:Jiří Hájek
  from:02/01/1969 till:09/12/1971 shift:($dx,-1) text:Ján Marko
  from:09/12/1971 till:11/10/1988 shift:($dx,0) text:Bohuslav Chňoupek
  from:12/10/1988 till:10/12/1989 shift:($dx,-9) text:Jaromír Johanes
  from:10/12/1989 till:27/06/1992 shift:($dx,-5) text:Jiří Dientsbier
  from:02/07/1992 till:end shift:($dx,-1) text:Jozef Moravčík



Od vzniku Česko-Slovenska v roku 1918 do jeho rozpadu v roku 1992 mal štát týchto ministrov zahraničných vecí:

# Edvard Beneš (14. november 1918 – 18. december 1935), za Československú stranu národne socialistickú
# Milan Hodža (18. december 1935 – 29. február 1936, za Republikánsku stranu poľnohospodárskeho a maloroľníckeho ľudu (agrárna strana)
# Kamil Krofta (29. február 1936 – 4. október 1938), za Národnodemokratickú stranu
# František Chvalkovský (4. október 1938 – 15. marec 1939), za Republikánsku stranu poľnohospodárskeho a maloroľníckeho ľudu
#: V londýnskej exilovej vláde: Jan Masaryk (21. júl 1940 – 5. apríl 1945)
# Jan Masaryk (5. apríl 1945 – 10. marec 1948), bez politickej príslušnosti
# Vladimír Clementis (18. marec 1948 – 14. marec 1950), za Komunistickú stranu Česko-Slovenska
# Viliam Široký (14. marec 1950 – 31. december 1952), za KSČ
# Václav David (31. marec 1953 – 8. apríl 1968), za KSČ
# Jiří Hájek (8. apríl 1968 – 19. september 1968), za KSČ
#: Po augustovej okupácii ministerstvo dočasne viedol premiér Oldřich Černík, potom štátny tajomník Václav Pleskot.
# Ján Marko (2. január 1969 – 9. december 1971), za KSČ
# Bohuslav Chňoupek (9. december 1971 – 11. október 1988), za KSČ
# Jaromír Johanes (12. október 1988 – 10. december 1989), za KSČ
# Jiří Dienstbier (10. december 1989 – 27. jún 1992), za Občianske fórum
# Jozef Moravčík (2. júl 1992 – 31. december 1992), za Hnutie za demokratické Slovensko

## Referencie
* ''Ministři a ministerstvo v historii'' na oficiálnych stránkach Ministerstva zahraničných vecí Českej republiky

Kategória:Zoznamy ľudí
Kategória:Politika v Česko-Slovensku
Ministri zahraničných vecí
Ornithodira

**Ornithodira** je taxón plazov patriaci do taxónu Avemetatarsalia (Pan-Aves), ktorý patrí pod Archosauria. Ornithodira pozostáva v podstate z vtákojašterov a dinosaurov.

## Charakteristika
Tieto živočíchy sú charakteristické vzpriamenou chôdzou a krkom v tvare S, vďaka čomu majú názov Ornithodira, čiže vtáčí krk. 

## Systematika
Ornithodira:
*?rod Faxinilipterus - rod s veľmi sporným zaradením, niekedy zaraďovaný pod Pterosauromorpha alebo napríklad priamo pod diapsidy
*Pterosauromorpha:
**?rod †Scleromochlus - zaraďovaný aj vedľa taxónu Ornithodira (teda pod Avemetatarsalia) alebo pod Crocodylomorpha alebo ako bazálne Archosauriformes 
**čeľaď †Lagerpetidae - do roku 2020 zaraďované pod Dinosauromorpha (čiže do roku 2020 taxóny Pterosauromorpha a Pterosauria viac-menej splývali v jeden taxón)
**†vtákojaštery/vtákojašterotvaré/lietajúce jaštery/pterosaury (Pterosauria)
*†Dinosauromorpha (=Dinosauriformes) - patria sem najmä dinosaury (Dinosauria); do roku 2020 platilo: Dinosauromorpha = Lagerpetidae + Dinosauriformes, po presune Lagerpetidae pod Pterosauromorpha však Dinosauromorpha a Dinosauroformes automaticky splývajú v jeden taxón

V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z taxónu Ornithodira vyňaté vtáky (tvoria samostatnú triedu blanovcov).

## Iné projekty

## Zdroje
Miriam Bobková

**Miriam Bobková** (* 2. marec 1979, Spišská Nová Ves) je slovenská atlétka, bežkyňa na 100 metrov cez prekážky, vysoká 175 cm a váži 67 kg. Je členkou klubu AK Spartak Dubnica nad Váhom. V roku 2007 na MS v atletike nepostúpila z rozbehu. Na Letných olympijských hrách 2008 v Pekingu taktiež nepostúpila z rozbehu.

## Úspechy
* halová majsterka Slovenska z roku 2008 - 8,04 s. 

## Vrcholové podujatia
### Peking 2008
Na olympijských hrách v Pekingu 2008 vypadla v rozbehoch a časom 13,65 s skončila na celkovom 37. mieste.
 Jej štartovná rekacia bola 0,230 s.

## Referencie

## Externé odkazy
* profil Bobkovej na webpage IAAF

Kategória:Slovenskí bežci na 100 m cez prekážky
Kategória:Pretekári AK Spartak Dubnica nad Váhom
Kategória:Držitelia slovenských národných rekordov
Kategória:Slovenskí olympionici
Kategória:Osobnosti zo Spišskej Novej Vsi
Kategória:Atléti na Letných olympijských hrách 2008
Výnos o zriadení Protektorátu Čechy a Morava

**Výnos o zriadení Protektorátu Čechy a Morava** je výnos vydaný Adolfom Hitlerom 16. marca 1939 v Prahe, ktorý po vyhlásení samostatnosti slovenského štátu 14. marca 1939 a okupácii českých krajín nemeckými vojskami 15. marca 1939 formálne zavŕšil existenciu pomníchovského Česko-Slovenska a včlenil zvyšok Česka do Veľkonemeckej ríše ako (ríšsky) Protektorát Čechy a Morava (*Reichsprotektorat Böhmen und Mähren*).

Výnos bol publikovaný vo vestníku ríšskeho protektora pod číslom RP06/39 a v česko-slovenskej zbierke zákonov pod číslom 75/1939. Text je v oboch prípadoch v nemčine, pričom v čs. zbierke zákonov nasleduje český preklad, ktorý však nemá charakter oficiálneho prameňa práva. 16. marca 1939 bol uverejnený na prvých stranách všetkých českých denníkov.

## Externé odkazy
*Výnos o zriadení protektorátu Čechy a Morava - na stránkach www.fronta.cz (česká verzia)

Kategória:Dejiny Slovenska
Kategória:Dejiny Česko-Slovenska
Kategória:Právne predpisy v Česku
Kategória:Protektorát Čechy a Morava
Archieparchia

**Archieparchia** alebo zriedkavo **arcieparchia** je vo východných katolíckych cirkvách územie s veriacimi, ktorí sú zverení do pastoračnej starostlivosti archieparchu. Na jej čele stojí archieparcha (arcieparcha), ktorý môže byť aj metropolitom, ale nie každý archieparcha je metropolitom.

Termín archieparchia je ekvivalentom termínu arcidiecéza používaného v rímskokatolíckej cirkvi.

Archieparchie (a ich archieparchovia) sa riadia podľa kánonov 177-310 Kódexu kánonov východných cirkví.

## Pozri aj
* Eparchia

Kategória:Kresťanstvo
Kategória:Východné katolícke cirkvi
Bratislavská eparchia

**Bratislavská gréckokatolícka eparchia** alebo **Bratislavská eparchia** () je eparchia gréckokatolíckej cirkvi na Slovensku. Jej rozloha je zhodná s územím Slovenska okrem územia Prešovského a Košického kraja. Je sufragánnou eparchiou Prešovskej gréckokatolíckej metropolie. Na čele eparchie stojí Milan Lach a emeritným eparchom je Peter Rusnák.

Hlavným chrámom eparchie je Katedrálny chrám Povýšenia vznešeného a životodarného Kríža v Bratislave. Patrónmi eparchie sú sv. Peter a sv. Pavol.

Pútnickými miestami eparchie sú Bratislava (katedrála) a Šaštín (Bazilika Sedembolestnej Panny Márie).

## História
Eparchia bola zriadená 30. januára 2008 pápežom Benediktom XVI. vyčlenením územia z Prešovskej gréckokatolíckej archieparchie a jurisdikčne sa stala jej sufragánnou eparchiou. Následne, v ten istý deň, pápež vymenoval aj prvého eparchu eparchie – Petra Rusnáka, ktorý predtým pôsobil ako bratislavský farár a protopresbyter.

Pápež František vymenoval dňa 23. januára 2023 za pomocného biskupa, dovtedajšieho parmského eparchu, vladyku Milana Lacha. 

Peter Rusnák pôsobil ako eparcha do 6. januára 2026, kedy bol menovaný dovtedajší pomocný biskup Milan Lach, ktorý kánonicky prebral úrad 21. marca 2026 a stal sa tak druhým eparchiálnym biskupom.

## Zoznam biskupov
# **Peter Rusnák** (9. marec 2008 - 6. marec 2026)
#* **Milan Lach** (ako pomocný biskup, 23. január 2023 - 21. marec 2026)
# **Milan Lach** (21. marec 2026 - súčasnosť)

## Protopresbyteriáty a farnosti
Eparchia pozostáva zo štyroch protopresbyteriátov: Bratislava-Trnava, Banská Bystrica, Nitra-Trenčín a Žilina.

Protopresbyteriáty sa delia na farnosti nasledovne:
; Protobresbyteriát Bratislava-Trnava : Bratislava-Staré Mesto, Bratislava-Petržalka, Trnava a Ukrajinská komunita - Bratislava Lamač
; Protopresbyteriát Banská Bystrica : Šumiac, Banská Bystrica, Brezno, Telgárt, Zvolen
; Protopresbyteriát Nitra-Trenčín : Komárno, Nitra, Prievidza, Trenčín
; Protopresbyteriát Žilina : Žilina, Liptovský Mikuláš, Martin
## Referencie

## Pozri aj
* Gréckokatolícka cirkev na Slovensku
* Košická gréckokatolícka eparchia
* Gréckokatolícke arcibiskupstvo Prešov

## Externé odkazy
* Oficiálne stránky Bratislavská gréckokatolícka eparchia

Kategória:Gréckokatolícka cirkev na Slovensku
Kategória:Gréckokatolícke eparchie na Slovensku
Eparchia
Košická eparchia

**Košická gréckokatolícka eparchia** alebo **Košická eparchia** (lat. *Eparchia Košicensis*; 1997-jan. 2008 *Košický apoštolský exarchát* - lat. *exarchatus Košicensis*) bola zriadená ako apoštolský exarchát 21. februára 1997 rímskym pápežom Jánom Pavlom II. vyčlenením územia z Prešovskej gréckokatolíckej eparchie. Dňa 30. januára 2008 bol exarchát rímskym pápežom (Benedikt XVI.) povýšený na eparchiu a jurisdikčne ju podriadil novozriadenej Prešovskej gréckokatolíckej archieparchii. Rozloha eparchie je zhodná s územím Košického kraja.

## Dejiny
V roku 1787 vznikol v rámci Mukačevskej eparchie košický vikariát. Jeho sídlo však bolo neskôr prenesené do Prešova. Udialo sa tak z rozhodnutia cisárskej kancelárie z 20. decembra 1792.

Keď bolo v r. 1818 zriadené Prešovské biskupstvo nepatrila doňho stredná a južná časť Zemplína, ktoré zostali pod správou Mukačevského biskupstva.

V r. 1939 bola časť Mukačevskej eparchie na východnom Slovensku daná pod dočasnú správu ako samostatná *sui iuris* časť (Apoštolská Administratúra Mukačevská, zriadená na pokyn Posvätnej Kongregácie pre Východnú Cirkev) gréckokatolíckemu biskupovi – apoštolskému administrátorovi v Prešove Pavlovi Petrovi Gojdičovi. Ten ju spravoval prostredníctvom generálneho vikára.

Po odstúpení Podkarpatskej Rusi Sovietom časť Mukačevskej eparchie na Slovensku prešla bez dekrétu apoštolského stolca pod správu prešovského eparchu, opäť ako samostatná *sui iuris* časť, a nie ako časť Prešovskej eparchie.

Mukačevská administratúra mala v rokoch 1945-1950 75 farností a 161 filiálok.

Apoštolský exarchát so sídlom v Košiciach ustanovil pre gréckokatolíkov rímsky pápež Ján Pavol II. 27. februára 1997 bulou *Ecclesiales communitates*.  Jeho územie bolo vyčlenené z gréckokatolíckej eparchie so sídlom v Prešove a zodpovedalo územiu Košického kraja. 

V roku 2008 bol exarchát povýšený na eparchiu.

Hlavným chrámom eparchie je Katedrálny chrám Narodenia Presvätej Bohorodičky v Košiciach. Patrónmi eparchie sú sv. Cyril a Metod.

Pútnickými miestami eparchie sú Sečovce, Klokočov, Michalovce (Bazilika Zostúpenia Svätého Ducha) a Košice (katedrála).

## Biskupi
* Milan Chautur, CSsR, eparcha (1997-2021)
** Cyril Vasiľ, SJ, apoštolský administrátor sede plena (2020-2021)
* Cyril Vasiľ, SJ, eparcha (2021-)

## Pozri aj
* Biskupstvo 
* Eparchia
* Gréckokatolícka cirkev na Slovensku
* Prešovská gréckokatolícka archieparchia
* Bratislavská gréckokatolícka eparchia
* Mukačevská gréckokatolícka eparchia

## Referencie

## Zdroje
* Šturák, Peter: *Dejiny Gréckokatolíckej cirkvi v Československu v rokoch 1945 - 1989.* Prešov : Náboženské vydavateľstvo PETRA, 1999. 200 s. ISBN 80-967975-4-9
* *Schematizmus Prešovskej gréckokatolíckej metropolie 2008.* Prešov : PETRA, n. o., 560 s. ISBN 978-80-8099-022-0

## Externé odkazy
* Gréckokatolícka eparchia Košice
* Gréckokatolícke arcibiskupstvo Prešov
* Gréckokatolícka Eparchia Košice oficiálne stránky 

Kategória:Gréckokatolícka cirkev na Slovensku
Kategória:Gréckokatolícke eparchie na Slovensku
Exarchát svätých Cyrila a Metoda v Toronte

**Torontský exarchát svätých Cyrila a Metoda**, presnejšie **Exarchát svätých Cyrila a Metoda v Toronte** (lat. *Exarchatus Sanctorum Cyrilli et Methodii Torontini ritus Byzantini*), je biskupstvo na území Kanady náležiace k Pittsburghskej metropolii. Rozloha eparchie je zhodná s celým územím Kanady.

Zriadený bol ako eparchia 13. októbra 1980 pápežom Jánom Pavlom II. vyčlenením územia a veriacich z Torontskej ukrajinsko-gréckokatolíckej eparchie pre slovenských gréckokatolíckych veriach a jurisdikčne bola podriadená priamo Svätej Stolici.  Prvým eparchom v rokoch 1980-1996 bol Michael Rusnak, C.Ss.R. († 2003).  Od roku 2000 spravoval eparchiu John Stephen Pazak najprv ako eparchiálny biskup, následne ako apoštolský administrátor sede vacante so sídlom vo Phoenixe. 5. júla 2018, na sviatok sv. Cyrila a Metoda, patrónov eparchie, menoval rímsky pápež František za eparchiálneho biskupa kňaza-redemptoristu Mariána Andreja Pacáka. Svojho úradu sa ujal 15. septembra 2018 intronizáciou v torontskej katedrále. Dňa 20. októbra sa dovtedajší eparcha Marián Andrej Pacák vzdal úradu a za apoštolského administrátora sede vacante bol vymenovaný Kurt Richard Burnette, sídelný ruténsky eparcha passaický.

3. marca 2022 Pápež František zmenil eparchiu na exarchát a pripojil ju k Pittsburghskej ruténskej metropolii. Zároveň potvrdil Kurta Brunetta ako apoštolského administrátora *sede vacante.*

## Biskupi
* Kurt Richard Burnette, apoštolský administrátor (2020)
* Marián Andrej Pacák, C.Ss.R, eparcha (20182020)
* John Stephen Pazak, C.Ss.R, eparcha (20002016), apoštolský administrátor (20162018)
* Michael Rusnak, C.Ss.R, eparcha  (19801996)

## Referencie


Kategória:Gréckokatolícka cirkev
Kategória:Toronto
Kategória:Kresťanstvo v Kanade
Kategória:Gréckokatolícke eparchie v Kanade
Luga (mesto)

**Luga** (rusky **Луга**) je mesto v Leningradskej oblasti v severozápadnom Rusku, 140 km od Petrohradu. Preteká tadiaľ rieka Luga. Mesto bolo založené v roku 1777. Žije tu 39&nbsp;100 obyvateľov (2007). 

## Iné projekty

Kategória:Mestá v Rusku
Dmitrij Vaľukevič

**Dmitrij Vaľukevič** (; * 31. máj 1981) je slovenský atlét, skokan do diaľky a trojskokan. V roku 2007 skončil na MS v atletike v kvalifikácií.

## Zmena občianstva
Od marca 2005 je reprezentantom Slovenska.

## Vrcholové podujatia
### Peking 2008
Na olympijských hrách v Pekingu 2008 skončil na štrnástom mieste výkonom 17,08 m a z kvalifikácie nepostúpil.

## Referencie


## Externé odkazy
* profil Vaľukeviča na webpage IAAF

Kategória:Narodenia v 1981
Kategória:Slovenskí olympionici
Kategória:Atléti na Letných olympijských hrách 2008
Trojrozmerné modelovanie

right|thumb|3D grafika

**Trojrozmerné modelovanie** alebo **3D modelovanie** umožňuje analýzy priestorových vzťahov 3D objektov. Každý element 3D objektu umožňuje pripojenie negrafických atribútov (napr. databázy s obsahom typov striech, fasád, databázy nájomníkov a pod.).

Na základe požiadavky na zameranie detailov a analytického spracovania dát je možné ponúknuť tri základné typy 3D modelov budov:

## 1. generácia: Blokový model
Jednotlivé budovy sú nahradené blokom, ktorý je daný priemetom obvodu ich strešných plášťov stavieb na terén a charakteristickou výškou. Bloky budov sú umiestnené na zameraný digitálny model terénu.

## 2. generácia: Urbanistický model
Jednotlivé budovy sú nahradené blokom, ktorý je daný priemetom obvodu ich strešných plášťov na terén, výškovou kostrou a je doplnený o automatizované generované tvary striech z meraných výškových a polohových údajov. Bloky budov sú umiestnené na zameraný digitálny model terénu a môžu byť doplnené jednoduchým priestorovým modelom vegetácie.

## 3. generácia: Podrobný model
3D model blokov budov je daný priemetom obvodu ich strešných plášťov na terén a rozčlenením na jednotlivé budovy podľa stavebných parciel. Tvary striech sú vytvárané 3D modelovaním z meraných výškových a polohových údajov. Budovy sú umiestnené na zameraný digitálny model terénu a môžu byť doplnené priestorovým modelom vegetácie.

Kategória:Počítačová grafika
Sovietsk

**Sovietsk** (), do druhej svetovej vojny známy pod nemeckým názvom **Tilsit** (; ), je mesto na sútoku riek Tylža a Neman v Kaliningradskej oblasti Ruskej federácie, ležiace na hraniciach s Litvou.

Založené bolo Rádom nemeckých rytierov v roku 1288 a pred 2. svetovou vojnou bolo súčasťou Nemeckej ríše, presnejšie provincie Východné Prusko. Podľa sčítania obyvateľstva v roku 2020 malo 38 910 obyvateľov.

V meste bol v roku 1807 počas napoleonských vojen uzavretý tzv. Tylžský mier medzi Ruskom, Pruskom a Francúzskom.

## Vývoj počtu obyvateľov
* 1880: 21 400
* 1900: 34 539
* 1910: 39 013
* 1925: 50 834
* 1933: 57 286
* 1939: 59 105
* 1946: 6 500
* 2002: 41 000
* 2004: 43 300
* 2020: 38 910

## Referencie

## Iné projekty

Kategória:Mestá v Rusku
Kategória:Kaliningradská oblasť
Írska libra

**Írska libra** (angl. *Irish pound*, ír. *Éireannach*) bola menová jednotka Írska do roku 2002. Jej ISO 4217 kód bol *IEP* a zvyčajné označenie bolo *£* alebo *IR£* na rozlíšenie od britskej libry alebo iných libier. V roku 2002 bola nahradená eurom.

Mince:1,2,5,10,20,50 penny, 1 pound

Bankovky:5,10,20,50,100 pounds

€1=0,787564 IEP

Kategória:Ekonomika v Írsku
Kategória:Meny v Európe
Kategória:Meny nahradené eurom
Nachodka (mesto)

**Nachodka** () je prístavné mesto v Prímorskom kraji v Rusku. Mesto bolo založené v roku 1941.  Má 173 500 obyvateľov (2005).

## Partnerské mestá
*  Bellingham, Washington, USA
*  Curuga, Japonsko
*  Maizuru, Japonsko
*  Oakland, Kalifornia, USA
*  Otaru, Japonsko
*  Phuket, Thajsko
*  Ťi-lin, Čína

## Podnebie mesta

## Iné projekty

Kategória:Mestá v Rusku
Kategória:Prístavné mestá v Rusku
Kategória:Prístavné mestá Tichého oceánu
Ďalekozrakosť

right|thumb|Schematické znázornenie ďalekozrakosti a jej nápravy pomocou spojky

**Ďalekozrakosť** (odb. *hyperopia*) je chyba oka, pri ktorej sa lúče svetla usmernené očnou šošovkou zbiehajú až za sietnicou, preto na sietnici nevzniká ostrý obraz. Oko minimálne odchýlky dokáže čiastočne kompenzovať akomodáciou šošovky (zmenou mohutnosti). 

Takto postihnutý človek zle vidí blízke predmety, naopak celkom dobre vidí predmety vzdialené. Chyba sa dá napraviť použitím spojnej šošovky (okuliare alebo očné šošovky). Opakom ďalekozrakosti je krátkozrakosť. Chyba sa dá riešiť aj operáciou.
## Pozri aj
* oko
* krátkozrakosť

Kategória:Choroby oka
Kategória:Oftalmológia
Vodná veža (Petržalka)

náhľad|277x277bod|Vodná veža po rekonštrukcii v roku 2023

**Vodná veža v Petržalke** je vodná veža, ktorá sa nachádza na petržalskom brehu Dunaja, pri Starom moste na Tyršovom nábreží. Je vysoká približne 20 metrov a spolu s domčekom slúžiacim na jej obsluhu sa nachádza v areáli divadla Aréna.

Objekt je od 15. októbra 2004 národnou kultúrnou pamiatkou zapísanou v Ústrednom zozname pamiatkové fondu pod číslom 652/2.

## História
Vodnú vežu postavili pár rokov predtým, ako bolo založené divadlo Aréna (1828). Veža slúžila na zásobovanie divadla vodou v čase, keď ešte nebol vybudovaný mestský vodovod. Ten sa začal stavať až koncom 19. storočia a v Petržalke dokonca ešte neskôr.

## Súčasnosť
V rokoch 2022-2023 prešla veža spolu s Divadlom Aréna rekonštrukciou. Objekty, ako aj pozemok, na ktorých stoja, patria bratislavskému samosprávnemu kraju. Spolu s divadlom boli stavby vyhlásené za národné kultúrne pamiatky.

## Referencie

## Iné projekty

Kategória:Petržalka
Kategória:Stavby v Bratislave
Kategória:Technické pamiatky na Slovensku
Kategória:Vodárenské veže
Kategória:Kultúrne pamiatky v Bratislave
Kategória:Architektúra z 1828
Dievčenský román

**Dievčenský román ** je druh románu určený najmä dospievajúcim dievčatám. 

Hlavnou hrdinkou románu býva mladé dievča, zvyčajne v školskom veku, ktoré sledujeme pri prekonávaní životných prekážok, vďaka ktorým objavuje alebo nadobúda určité mravné hodnoty, získava životné skúsenosti a dospieva. Dej sa odohráva v typickom prostredí, kde sa mladé dievčatá zvyknú pohybovať, napríklad škola, rodinné prostredie, penzionát a podobne. Dievčenský román kladie taktiež veľký dôraz na citovú stránku života hlavnej postavy, riešia sa medziľudské vzťahy medzi hlavnou hrdinkou a inými postavami, vnútorné citové rozpoloženie hlavnej hrdinky a pod. 

Niektoré dievčenské romány zvyknú byť kritizované a označované za „gýčové“, „stereotypné“ a „psychologicky povrchné“, no mnohé sú naopak vydvihované a oceňované za svoju komplexnosť.

## Významní predstavitelia

**Zo sveta**
* Lucy Maud Montgomeryová (Anna zo Zeleného domu, Emily z Nového Mesiaca)
* Charlotte Brontëová (Jana Eyrová)
* Marie Majerová (Robinsonka, Dívky tepané ze stříbra)

**Slovenskí autori**

* Elena Čepčeková
* Ferdinand Gabaj
* Hana Zelinová
* Klára Jarunková

## Zdroj
* 

Kategória:Romány
Fínska marka

thumb|Jednomarková minca z roku 1983

**Fínska marka** (po fínsky *markka*) bola jednotka fínskej meny od roku 1860 do roku 1999, v praxi až do 2002, kedy ju nahradilo euro. Jej menový kód bol FIM a obyčajne sa na vyjadrenie častí používala značka mk. Delila sa na 100 penny. Výmenný kurz s eurom bol 5,94573 mariek za 1 euro.

Mince: 5, 10, 20, 50 penniä, 1, 5, 10 mariek

Bankovky: 10, 20, 50, 100, 500, 1000, 5000 mariek

## Bankovky
Nasledovná tabuľka ukazuje posledné vydané série fínskych mariek, ktoré navrhol Erik Bruun a boli vydané v 1986.

## Referencie


## Iné projekty

Kategória:Ekonomika vo Fínsku
Kategória:Meny v Európe
Kategória:Meny nahradené eurom
Holandský gulden

right|thumb|Bankovka s nominálnou hodnotu 100 guldenov (1921)

**Holandský gulden** alebo (najmä staršie) **holandský zlatý** či **nizozemský zlatý** bola menová jednotka Holandska resp. Nizozemska od 13. storočia do roku 2002, kedy bol nahradený eurom. 

Mince: 5, 10, 25 centov,1, 2 1/2, 5 guldenov

Bankovky: 5, 10, 25, 50, 100, 250, 1000 guldenov

€1= 2,20371 NLG

## Iné projekty

Kategória:Ekonomika v Holandsku
Kategória:Meny v Európe
Kategória:Meny nahradené eurom
Ľudovít II. (Francúzsko)

náhľad
**Ľudovít II.** zvaný **Koktavý** (* 1. november 846 – † 10. apríl 879, Compiègne) z dynastie Karolovcov bol francúzsky kráľ, syn francúzskeho kráľa Karola II. a Ermentrudy Orleánskej. 

Vlády sa ujal po smrti svojho otca v roku 877. Ešte predtým vládol v Akvitánsku, kde sa stal kráľom už v roku 866 po smrti svojho mladšieho brata Karola, zvaného Dieťa. 

Ľudovíta korunoval 8. decembra 877 Hincmar, arcibiskup v Reims. Druhý raz dostal západofranskú korunu od pápeža Jána VIII. v Troyes, keď sa pápež v septembri 878 zúčastnil na tamojšom koncile. Pretože Ľudovít zomrel už na jar nasledujúci rok, mal na priebeh dejín len malý vplyv. Bol opisovaný ako „prostý a jemný muž, milovník mieru, spravodlivosti a náboženstva“. V roku 878 venoval okolie Barcelony, Girony a Besalú Guifredovi Barcelonskému. Jeho posledným činom bol vojenský pochod proti Vikingom, ktorí sužovali Európu. Ľudovít bol už ale chorý a krátko po začiatku výpravy zomrel. Po jeho smrti si vládu nad Západofranskou ríšou rozdelili jeho dvaja synovia Ľudovít III. a Karolman II.

## Manželstvá a deti

V roku 862 sa oženil, napriek odporu svojho otca Karola, s Ansgardou Burgundskou. Karol ale požiadal pápeža o anulovanie manželstva, ten mu vyhovel, a Ľudovít sa potom oženil s otcom vybratou nevestou Adelou z Frioul.

∞ 1/ Ansgarda Burgundská

* Ľudovít III. (* asi 863 – † 882), západofranský kráľ
* Hildegarda (* 864)
* Gizela (* 865 – † 884), grófka z Troyes
* Karolman II. (* 866 – † 884), západofranský kráľ

∞ 2/ 875 Adéla z Frioul

* Ermentruda (* 875 – † 914)
* Karol III. (* 879 – † 929), pohrobok, západofranský kráľ

## Iné projekty

Kategória:Narodenia v 846
Kategória:Úmrtia v 879
Kategória:Králi Francúzska
Portugalské escudo

vpravo|náhľad|Minca s nominálnou hodnotou 2,5 PTE

**Portugalské escudo** bola menová jednotka v Portugalsku väčšinu 20. storočia. Jeho ISO 4217 kód bol PTE. Jedno escudo sa delilo na 100 centavov (centavos).

V roku 1999 bolo v bezhotovostnom styku nahradené eurom, v roku 2002 aj v styku hotovostnom.

Mince: 5, 10, 20, 50, 100 a 200 escudos

Bankovky: 500, 1000, 2000, 5000 a 10000 escudos

Kategória:Ekonomika v Portugalsku
Kategória:Meny v Európe
Kategória:Meny nahradené eurom